Jason McCartney

Jason McCartney (s. 3. syyskuuta 1973) on yhdysvaltalainen maantiepyöräilijä.

Vuonna 1999 ammattilaisuransa aloittanut McCartney on menestynyt lähinnä Yhdysvalloissa järjestetyissä kilpailuissa. Hän voitti Gateway Cup -kilpailun vuonna 2001, Tour of Kansas Cityn 2002 sekä Joe Martin -etappikilpailun 2003. Seuraavana vuonna hän oli paras Georgian ympäriajon neljännellä etapilla ja mäkikilpailussa sekä voitti Yhdysvaltain maantieajon olympiakarsinnat. Vuonna 2005 hän oli kolmas GP San Francisco -ajossa.

Vuonna 2006 McCartney voitti toistamiseen Georgian ympäriajon mäkikilpailun. Seuraavana vuonna hän sijoittui kolmanneksi Kalifornian ympäriajossa sekä saavutti uransa suurimman voiton Espanjan ympäriajon 14. etapilla. Vuonna 2009 hän voitti Kalifornian ympäriajon mäkikilpailun ja 2012 Portugalin ympäriajon kuudennen etapin.

Lähteet
Jason McCartney trap-friis-tietokannassa 
Profiili www.cyclingarchives.com-sivustolla

Viitteet

Aiheesta muualla
Profiili Discovery Channel -tallin sivustolla  

Yhdysvaltalaiset maantiepyöräilijät
Vuonna 1973 syntyneet
Elävät henkilöt